CELEX: C2006/022/13
Language: hu
Date: 2006-01-28 00:00:00
Title: C-399/05. sz. ügy: Az Európai Közösségek Bizottsága által a Görög Köztársaság ellen  2005. november 15-én  benyújtott kereset

28.1.2006   
            
            
               HU
            
            
               Az Európai Unió Hivatalos Lapja
            
            
               C 22/7
            
         Az Európai Közösségek Bizottsága által a Görög Köztársaság ellen 2005. november 15-én benyújtott kereset
   (C-399/05. sz. ügy)
   (2006/C 22/13)
   Az eljárás nyelve: görög
   Az Európai Közösségek Bizottsága (képviselik: M. Patakia, a Bizottság jogtanácsosa és A.X.P. Lewis, a Bizottság Jogi Szolgálatának tagja, kézbesítési cím: Luxembourg) 2005. november 15-én keresetet nyújtott be az Európai Közösségek Bíróságához a Görög Köztársaság ellen.
   A felperes keresetében azt kéri, hogy a Bíróság:
   
               —
            
            
               állapítsa meg, hogy a Görög Köztársaság, tekintettel a tényre, hogy a DEI (Elektromos Művek) egy lavriói hőerőmű építésére és üzembe helyezésére kiírt közbeszerzési pályázat utolsó szakaszában két olyan vállalkozás jelentkezését fogadta el, amelyek nem feleltek meg a pályázati kiírás és az egyes szerződésekre vonatkozó dokumentáció feltételeinek, megsértette a 93/38/EGK irányelv (1) 4. cikkének (2) bekezdéséből eredő kötelezettségeit, valamint az átláthatóság és a közbeszerzésben részt vevők közötti egyenlő bánásmód elvét.
            
         
               —
            
            
               kötelezze a Görög Köztársaságot a költségek viselésére.
            
         Jogalapok és fontosabb érvek:
   
               —
            
            
               A Bizottsághoz panasz érkezett egy közbeszerzés szervezésére, és különösen a DEI-nek egy lavriói hőerőmű építésére és üzembe helyezésére kiírt közbeszerzési pályázat feltételeinek megsértésére vonatkozóan.
            
         
               —
            
            
               A Bíróság ítélkezési gyakorlatának fényében a Bizottság azt állítja, hogy a DEI-nek az egyenlőség és az átláthatóság okán ki kellett volna zárnia azokat az ajánlattevő vállalkozásokat, amelyek nem feleltek meg az általa a pályázati kiírásban és az egyes szerződésekre vonatkozó dokumentációban rögzített feltételeknek, tehát: tapasztalat a projektben, a szerződések teljesítésének irányítása Turn-Key módszerrel, és ajánlat gázturbina kizárólag a gyártó általi karbantartására.
            
         
               —
            
            
               A Bizottság azt állítja, hogy e feltételek tartalma egyértelmű, és ezeket a DEI-nek, mivel megszorító jellegűek, figyelembe kellett volna vennie, úgy, hogy nem csak az ajánlattevők között biztosítsa az egyenlő bánásmódot, hanem mindazon érdekeltek között, akik részt vehettek volna a szóban forgó eljárásban, ha tudták volna, hogy az odaítélő hatóság az általa a kiírásban szereplő feltételektől eltérő feltételeket fog alkalmazni.
            
         
               —
            
            
               Továbbá, a Bizottság szerint, a görög hatóságok azon hivatkozása, hogy a szóban forgó szerződések gyors odaítélésére volt szükség, nem indokolja, hogy az odaítélés eljárása során ne tartsák tiszteletben a saját maguk által rögzített feltételeket.
            
         
               —
            
            
               A Bizottság úgy ítéli meg, hogy a Görög Köztársaság megsértette a 93/38/EGK irányelv 4. cikkének (2) bekezdéséből eredő kötelezettségeit, valamint az átláthatóság és a közbeszerzésben részt vevők közötti egyenlő bánásmód elvét.
            
         
      (1)  HL L 199., 1993.8.9., 84. o.; magyar nyelvű különkiadás 6. fejezet, 2. kötet, 194. o.